PATVIRTINTA

 Lietuvos Respublikos ryšių

 reguliavimo tarnybos direktoriaus

 2019 m. gruodžio 23 d.

 įsakymu Nr. 1V-1297

**Patvirtinimo, kad ūkio subjektas pateikė pranešimą apie elektroninių ryšių veiklos pradžią ir turi teisę verstis elektroninių ryšių veikla, išdavimo aprašymas**

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas  | **Patvirtinimo, kad ūkio subjektas pateikė pranešimą apie elektroninių ryšių veiklos pradžią ir turi teisę verstis elektroninių ryšių veikla, išdavimas** |
| 2. | Administracinės paslaugos aprašymas  | Ūkio subjektai, atitinkantys Lietuvos Respublikos ryšių reguliavimo tarnybos (toliau – Tarnyba) teisės aktų, nustatančių bendrąsias sąlygas, kuriomis jie turi teisę verstis elektroninių ryšių veikla, nuostatas, turi teisę prašyti išduoti standartinį Tarnybos patvirtinimą, kad ūkio subjektas pateikė pranešimą apie elektroninių ryšių veiklos pradžią ir turi teisę verstis elektroninių ryšių veikla (toliau – Patvirtinimas). Patvirtinime nurodoma, kokiomis aplinkybėmis bet kuris ūkio subjektas, teikiantis viešąjį ryšių tinklą ir (arba) viešąsias elektroninių ryšių paslaugas, veikdamas pagal teisės aktų, kuriuose nustatytos vertimosi atitinkama elektroninių ryšių veikla sąlygos, nuostatas, turi teisę įrengti elektroninių ryšių infrastruktūrą, derėtis dėl tinklų sujungimo ir (arba) gauti prieigą. **Elektroninių ryšių veikla** – elektroninių ryšių tinklų ir (arba) paslaugų teikimas.Ūkio subjektas, norintis gauti Patvirtinimą, privalo pateikti Tarnybai laisvos formos prašymą (toliau – Prašymas).Prašymą ūkio subjektas gali pateikti:- ūkio subjekto atstovui atvykus į Tarnybą; - paštu; - elektroniniu būdu: faksimilinio ryšio ir (ar) kitokiais telekomunikacijų galiniais įrenginiais, jeigu yra užtikrinta teksto apsauga ir galima identifikuoti parašą;  pasirašytą kvalifikuotu elektroniniu parašu; per Tarnybos elektroninių dokumentų sistemą – http://rvis.rrt.lt/ arba https://e.rrt.lt/;per elektroninius valdžios vartus – https://epaslaugos.lt/;per portalą E.pilietis – https://epilietis.lrv.lt/;per Nacionalinę elektroninių siuntų pristatymo, naudojant pašto tinklą, informacinę sistemą E.pristatymas – <https://epristatymas.post.lt/>;* per Kontaktinį centrą Lietuvos Respublikos paslaugų įstatymo ir jo įgyvendinamųjų teisės aktų nurodytais atvejais ir tvarka.

Tarnyba Patvirtinimą ūkio subjektui išduoda raštu. |
| 3. | Teisės aktai, reguliuojantys administracinės paslaugos teikimą  | 1. Lietuvos Respublikos elektroninių ryšių įstatymas;
2. Lietuvos Respublikos viešojo administravimo įstatymas;
3. Lietuvos Respublikos rinkliavų įstatymas;
4. Konkrečių valstybės rinkliavos dydžių sąrašas ir Valstybės rinkliavos mokėjimo ir grąžinimo taisyklės, patvirtinti Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“;
5. Prašymų ir skundų nagrinėjimo ir asmenų aptarnavimo viešojo administravimo subjektuose taisyklės, patvirtintos Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“;
6. Bendrųjų vertimosi elektroninių ryšių veikla sąlygų aprašas, patvirtintas Tarnybos direktoriaus 2005 m. balandžio 8 d. įsakymu Nr. 1V-340 „Dėl Bendrųjų vertimosi elektroninių ryšių veikla sąlygų aprašo patvirtinimo“;
7. Dokumentų teikimo Lietuvos Respublikos ryšių reguliavimo tarnybai taisyklės, patvirtintos Tarnybos direktoriaus 2004 m. rugsėjo 16 d. įsakymu Nr. 1V-292 „Dėl Dokumentų teikimo Lietuvos Respublikos ryšių reguliavimo tarnybai taisyklių patvirtinimo“;
8. Mokesčių, rinkliavų ir kitų įmokų, mokamų į Valstybinės mokesčių inspekcijos biudžeto pajamų surenkamąsias sąskaitas, kodų sąrašas, patvirtintas Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Lietuvos Respublikos finansų ministerijos generalinio direktoriaus 2003 m. vasario 26 d. įsakymu Nr. V-57/1B-160 „Dėl Mokesčių, rinkliavų ir kitų įmokų į Lietuvos Respublikos valstybės biudžetą, savivaldybių biudžetus bei valstybės pinigų fondus kodų sąrašo“.
 |
| 4. | Informacija ir dokumentai, kuriuos turi pateikti asmuo | Prašymas.Dokumentas, patvirtinantis teisę pasirašyti Prašymą (jei Prašymą pasirašo įgaliotas asmuo). |
| 5. | Informacija ir dokumentai, kuriuos turi gauti institucija (Prašymą nagrinėjantis tarnautojas) | VĮ Registrų centre tikrinamas ūkio subjekto (juridinio asmens), pateikiančio Prašymą, pavadinimas, kodas, vadovo vardas ir pavardė, nagrinėjama kita Prašyme pateikta informacija.VĮ Registrų centro buveinės adresas: Lvovo g. 25-101, 09320 Vilnius. VĮ Registrų centro interneto svetainės adresas: [www.registrucentras.lt](http://www.registrucentras.lt). |
| 6. | Administracinės paslaugos teikėjas | Tarnybos Tinklų reguliavimo departamento Išteklių ir paslaugų skyrius, tel. (8 5) 210 5668, skyriaus vedėjas – Darijus Mickus, el. p. darijus.mickus@rrt.lt.  |
| 7. | Administracinės paslaugos vadovas | Tarnybos Tinklų reguliavimo departamento direktorė – Indrė Jurgelionienė, tel. (8 5) 210 5680, el. p. indre.jurgelioniene@rrt.lt. |
| 8. | Administracinės paslaugos suteikimo trukmė | 7 dienos nuo Prašymo gavimo Tarnyboje dienos. |
| 9. | Administracinės paslaugos suteikimo kaina  | **Už Patvirtinimo išdavimą imama valstybės rinkliava – 12,00 Eur.**Rinkliava mokama į Valstybinės mokesčių inspekcijos prie Lietuvos Respublikos finansų ministerijos (toliau – VMI) bet kurią biudžeto pajamų surenkamąją sąskaitą, įmokos kodas – 5777 (Valstybės rinkliavos už Lietuvos Respublikos ryšių reguliavimo tarnybos teikiamas paslaugas). Aktualiausia informacija apie biudžeto pajamų surenkamąsias sąskaitas ir valstybės rinkliavos mokėjimą pateikiama VMI interneto svetainėje adresu <http://www.vmi.lt/cms/biudzeto-pajamu-surenkamoji-saskaita>.Rinkliavos dydį nustato Konkrečių valstybės rinkliavos dydžių sąrašo, patvirtinto Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“, 4.590 papunktis. |
| 10. | Prašymo forma, pildymo pavyzdys ir Prašymo turinys | Prašymo forma yra laisva.Prašyme turi būti nurodytas juridinio asmens pavadinimas, juridinio asmens kodas, buveinės adresas.  |
| 11. | Informacinės ir ryšių technologijos, naudojamos teikiant administracinę paslaugą | Šios administracinės paslaugos aprašymą galima rasti Lietuvos paslaugų katalogo interneto svetainėje adresu www.lietuva.gov.lt. |
| 12. | Administracinės paslaugos teikimo ypatumai | Administracinei paslaugai gauti reikalingi dokumentai nurodyti šio aprašymo 4 skiltyje.Ši administracinė paslauga yra galutinė.Būtinų veiksmų, atliekamų teikiant administracinę paslaugą, sekos schema pateikiama šio aprašymo priede. |

Patvirtinimo, kad ūkio subjektas pateikė pranešimą apie elektroninių ryšių veiklos pradžią ir turi teisę verstis elektroninių ryšių veikla, išdavimo aprašymo

priedas

**BŪTINŲ VEIKSMŲ, IŠDUODANT PATVIRTINIMĄ, KAD ŪKIO SUBJEKTAS PATEIKĖ PRANEŠIMĄ APIE ELEKTRONINIŲ RYŠIŲ VEIKLOS PRADŽIĄ IR TURI TEISĘ VERSTIS ELEKTRONINIŲ RYŠIŲ VEIKLA, SEKOS SCHEMA**

**Tarnybos**

**Tinklų reguliavimo departamento direktorius**

**VĮ Registrų centras**

**Tarnybos direktorius arba kuruojantis direktoriaus pavaduotojas**

**Tarnybos Tinklų reguliavimo departamento direktorius**

**Tarnybos Tinklų reguliavimo departamento Išteklių ir paslaugų skyrius**

**Asmuo**

**Tarnybos direktorius arba kuruojantis direktoriaus pavaduotojas**

**Tarnybos Administracinio departamento Bendrųjų reikalų ir personalo skyrius**